
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, podľa § 353 ods. 1 Trestného poriadku, dňa 10. októbra 2024 v Kežmarku, vydáva tento rozhodol: Obvinený A. B., nar. XX.XX.XXXX v C., trvale bytom D. XXX/XX, E., A. C., uznáva
sa
z a v i n n é h o, ž e
- dňa 13.05.2023, okolo 23:20 hod., na ceste č. III/3077 v obci F., okres Kežmarok, v smere do obce Slovenská Ves, viedol osobné motorové vozidlo továrenskej značky BMW, evidenčné číslo C. XXX G., vlastníka A. B. st., kde v blízkosti rodinného domu č. XX, pri prejazde miernej pravotočivej zákruty, v dôsledku nedôsledného venovania sa vedeniu motorového vozidla a situácii v cestnej premávke, pri prekročení povolenej rýchlosti stanovenej pre prejazd daného úseku cesty, čo bolo v rozpore s § 3 ods. 2 písm. a/, § 4 ods. 1 písm. c/, § 16 ods. 4 zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, prednou časťou ním vedeného motorového vozidla, narazil do tam nachádzajúceho sa chodca H. D., narodeného XX.XX.XXXX v C., trvalé bydlisko F. I. XX, A. C., ktorý sa pod vplyvom alkoholických nápojov, pri koncentrácii alkoholu v jeho krvi v hodnote najmenej 2,39 promile alkoholu v krvi (čo zodpovedá hodnote najmenej 1,14 mg/1 vydychovaného vzduchu), pohyboval po vozovke, v jej pravom jazdnom pruhu z pohľadu zo smeru jazdy motorového vozidla a to aj napriek tomu, že pri vozovke, po jej pravej strane, z pohľadu zo smeru jazdy motorového vozidla, sa nachádzal chodník pre chodcov, pričom H. D. pri dopravnej nehode utrpel zranenia - mozgovo lebečné poranenie, pri krvácaní pod tvrdé obaly mozgu obojstranne a krvácaní pod pavúčnicu v oblasti čelovéno a spánkového laloka obojstranne, trieštivú zlomeninu nosových kostí s posunom, tržnozmliaždenú ranu na tvári obojstranne, skalpačné poranenie čela vpravo, tržnozmliaždenú ranu pravej ušnice, zlomeninu jarmového oblúka, orbity a čeľuste vpravo, pomliaždenie pravého oka, tržnozmliaždené rany pravého horného viečka, pomliaždenie pľúc obojstranne, sériovú zlomeninu IV. až IX. rebra vľavo, odreniny a pomliaždenie ľavej strany hrudníka a zlomeninu panvového kruhu, ktoré zranenia si vyžiadali lekárske vyšetrenie a ošetrenie s dobou liečenia a práceneschopnosti v trvaní najmenej 6 mesiacov, pri závažnom ovplyvnení jeho obvyklého spôsobu života počas celej doby liečenia, pričom pri dopravnej nehode došlo k poškodeniu osobného motorového vozidla továrenskej značky BMW, evidenčné číslo C. XXX G., v hodnote 3.230,- EUR, ku škode majiteľa tohto motorového vozidla A. B. J., teda - inému z nedbanlivosti spôsobil ťažkú ujmu na zdraví, čím
spáchal
prečin ublíženia na zdraví podľa § 157 ods. 1 Trestného zákona v znení účinnom do 05.08.2024.
Za
to
mu
súd
ukladá:
Podľa § 157 ods. 1 Trestného zákona v znení účinnom do 05.08.2024, za použitia § 36 písm. l) Trestného zákona, § 38 ods. 2, ods. 3 Trestného zákona, trest odňatia slobody v trvaní 6 (šesť) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 12 (dvanásť) mesiacov. Podľa § 61 ods. 1, ods. 2 Trestného zákona trest zákazu činnosti viesť všetky druhy motorových vozidiel v trvaní 12 (dvanásť) mesiacov. Podľa § 288 ods. 1 Trestného poriadku súd odkazuje poškodeného H. D., nar. XX.XX.XXXX, bytom F. XX, A. C. a poškodeného G. K. D., L., so sídlom M. XX, XXX XX N., IČO: XX XXX XXX, s ich nárokmi na náhradu škody na civilný proces. - inému z nedbanlivosti spôsobil ťažkú ujmu na zdraví, Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

